Аска (у множини Аске) била је југословенска и српска женска поп-група која је била веома популарна током 1980-их година. Група је наменски формирана зарад учешћа на националном фестивалу Југовизија 1982. на ком се бирао национални представник за Песму Евровизије. Композиција "Хало, хало" коју је компоновао Сања Илић победила је на националном избору и представљала Југославију на Песми Евровизије 1982. у енглеском Херогату, где је заузела 14. место са 21 освојеним бодом.